als_Latn dik_Latn sag_Latn
Website apo faqe Facebook?
Ekzistojnë rreth 45 milionë faqe Facebook, ndërsa Google dhe Bing indeksojnë rreth 644 milionë faqe interneti aktive (dhjetor 2014). Ndërkohë që vihet re një ulje e numrit të faqeve të internetit dhe një rritje e faqeve Facebook (me rreth 5 milionë faqe më shumë se viti 2013).
Cilat janë shifrat për Shqipërinë?
Janë rreth 25,000 faqe shqiptare në Facebook (biznese, persona të famshëm, aktivitete, hobi, etj), kurse website shqiptare të indeksuara nga Google janë rreth 8,000. Tendenca globale, ku duket se faqet e Facebook janë shumë më të përdorura se website-t nga bizneset dhe përdoruesit, është më e theksuar për hapësirën shqiptare online.
Faqja e Facebook që renditet në vendin e 1,000 në Shqipëri ka rreth 8,000 fansa, ndërsa websitet që renditen pas vendit të 200-të në Shqipëri, kanë më pak se 30 vizitorë në ditë (bëhet fjalë vetëm për faqet shqiptare). Për më tepër, mbi 70% e website-ve shqiptare (rreth 5,000) nuk kanë asnjë vizitor në ditë, duke akumuluar një shpenzim prej afërsisht 1 milionë USD në vit.
Shumë biznese që ndërtojnë një website vetëm për prezantim dhe nuk arrijnë ta optimizojnë (të kenë vizitorë), detyrohen të paguajnë çdo vit një pagesë në dukje modeste, por ndoshta do ishte më mirë të konsideronin një faqe Facebook, që për momentin përfaqëson një investim minimal, por të vlefshëm, sidomos për ata që kanë një numër të konsiderueshëm të fansave, të cilët përkthehen në aset të rëndësishëm.
Nga ana tjetër shumë faqe Facebook në Shqipëri vlerësojnë më shumë sasinë e fansave sesa cilësinë e tyre. Nëse faqja e biznesit tuaj në Facebook, ka 10.000 fansa, por janë inaktivë, pra asnjë prej informacioneve tuaja nuk vlerësohet (like, share), 10.000 fansa konvertohen në 0 konsumatorë!
Cila është më efikase për një biznes, një website, apo një faqe në Facebook? Cilat janë avantazhet dhe të metat e tyre?
Popullariteti i Facebook është faktor në ekosistemin e internetit dhe ndryshon ndërveprimin e mënyrën se si komunikojmë online. Ka shumë biznese dhe njerëz të famshëm, që kanë arritur dhjetëra miliona fansa në Facebook. Kjo rritje e shpejtë ka ndodhur vetëm në 2 vitet e fundit, madje për disa në muajt e fundit. Ja disa shifra: Coca Cola – 22 milion fansa Facebook, Starbucks – 19 milion fansa, Oreo – 8 milionë fansa.
Ndërsa Facebook është duke u bërë mjeti më i madh i marketingut, duket se në vend që të rritë edhe trafikun në websitet e kompanive, në të vërtetë po i tkurr ato. Bizneset janë para dilemës nëse faqet e tyre do të zhduken dhe nëse do të kenë ende nevojë për një website zyrtar në të ardhmen. A do shfrytëzojnë konsumatorët akoma faqen e internetit të kompanisë, apo do të përdorin vetëm Facebook dhe aplikacionet e tij për të kontrolluar lajmet dhe ofertat? Për disa prej tyre trafiku në website është zvogëluar më shumë se 70%. P.sh. trafiku i Coca Cola në website-n zyrtar ra më shumë se 40% vetëm në 12 muaj, trafiku i Starbucks është i qëndrueshëm, por jo në rritje, trafiku i Nabisco është zvogëluar nga 1.2 milionë klikime në muaj, vetëm në 321.000 klikime në muaj (gati 74 %) në një vit.
Një studim ka zbuluar se trafiku për 100 faqet kryesore të markave të njohura në internet, gjatë 12 muajve të fundit ka pësuar 24% ulje në vizitorë unikë.
Po a duhet që një biznes të ketë vetëm një faqe Facebook?
Problemi është, se në qoftë se zgjidhni vetëm faqen Facebook, do të keni shumë kufizime. Me një website, ju administroni dhe keni në kontroll gjithçka dhe është e rëndësishme që biznesi juaj online të ketë një “shtëpi bazë”, ndërkohë mund t’i trajtoni mediat sociale si ambasada, apo posta ku mund të angazhoheni dhe të zgjeroni trafikun kur konsumatorët tuaj janë të interesuar.
Pyetja që duhet bërë është “sa duhet të përqëndrohet dhe çfarë burime duhen për website dhe faqen Facebook?” dhe jo “a duhet të zëvendësoj website me një faqe Facebook?”.
Kjo valë eksitimi e hipermarketingut nga Facebook ka bërë që kompanitë të dashurohen me Twitter, Facebook, YouTube, Blog, Flickr, duke harruar optimizimin për website-t e tyre.
Si mund të veprohet?- Filloni ta përdorni Facebook për të përcjellë trafikun në website nga butonat e Facebook dhe faqet info. - Përdoreni Facebook duke ofruar një ekstrakt (tekst të shkurtër) të paragrafit të parë me një lidhje (link) me artikullin në website - Siguroni një lidhje nga Facebook në rrjetet e tjera sociale Twitter, YouTube, Flickr dhe LinkedIn - Vendosni një email në Facebook që fansat të kenë një kontakt - Krijoni një pyetësor në Facebook që kërkon gjetjen e informacionit nga website juaj - Tregojuni fansave tuaj një ofertë të veçantë, të cilën ata mund të gjejnë nga website. - Integroni e-mail marketingun me mediat sociale, që të mund të rrisni bazën e të dhënave të konsumatorëve. - Postoni oferta në faqen Facebook që linkohen direkt me website
Mendojeni website-n si destinacionin tuaj kryesor për zhvillimin e një biznesi social.
Facebook është një mënyrë e shkëlqyer për t’ë angazhuar fansat tuaj dhe për të përcjellë trafikun në website-n tuaj, por mos injoroni pronësinë tuaj online, pra website.
Cilat janë disa nga problemet e faqes Facebook?- Nuk keni pronësi. Një biznes nuk e ka vërtet të vetën faqen e Facebook. Facebook mund të ndryshojë politikat (tashmë e ka bërë disa herë), mund të humbni të dhënat, ose një ditë mund të mbyllet. Ndoshta rreziqet nga këto gjëra janë të vogla, por bizneset duhet të vazhdojnë të jenë strategjikë kur është fjala për drejtimin e trafikut. - Nuk mund të kërkosh një informacion sipas kritereve të caktuara - Jo të gjithë janë në Facebook. Mund të duket pabesueshme, por popullsia e botës është ende më e madhe se përdoruesit e Facebook. Një reklamë që drejton shikuesit te Facebook mund të jetë përjashtuese. - Adresa e faqes Facebook (URL) nuk është efikase. Në trafikun e një faqe Facebook ka vështirësi për të thirrur vizitorë. - Humbisni përfitimet nga SEO (optimizimi). Nëse përdorni optimizimin për faqen e Facebook, të gjitha lidhjet (linqet) do të ndahen me Facebook, jo vetëm me website-n tuaj.. - Një faqe interneti e mirë është shumë më e fuqishme se një faqe Facebook. Faqja Facebook ka kufizimet e natyrshme dhe bizneset kanë shumë më pak mundësi për të krijuar përvoja unike.
Partneriteti dhe ndihma e 100oferta.com
100oferta.com është më tepër se një website me oferta dhe njoftime të klasifikuara në kategori. Ne e shohim gjithmonë secilin nga publikuesit tek 100oferta.com si një partner, që jo vetëm mund të publikojë një ofertë personale, por edhe mund të kontribojë dhe shfrytëzojë kapacitetin e komunitetit që tashmë interesohet për ofertat online. Pra, edhe nëse keni një biznes që doni ta bëni më të njohur në internet nëpërmjet ofertave periodike, 100oferta.com është vendi i duhur.
Përveç kësaj partneriteti ynë zhvillohet edhe në optimizimin e paraqitjes së biznesit tuaj online. Duke publikuar tek 100oferta.com, ju krijoni lidhje të rëndësishme mes vizitorëve (rreth 50000 vizitorë unikë në muaj) dhe fansave (mbi 35000) të 100oferta.com me destinacionin tuaj të marketingut online, që mund të jetë një website apo një faqe Facebook.
Disa këshilla të thjeshta për optimizimin:
Website (ose blog)- Dizajni i duhur, navigimi i thjeshtë dhe informacioni unik, pra mos kopjoni lart e poshtë në internet. Që në shkurt 2012, Google ndryshoi politikat e indeksimit duke dënuar dublikimet - Krijoni tag-et e duhura për çdo informacion, mbi të gjitha të jenë tag-e që kanë lidhje me informacionin - Përhapeni informacionin e website nëpërmjet rrjeteve sociale - Mundohuni të publikoni sipas një kalendari periodik, pra çdo dy-tre ditë nga një informacion - Shkruani pa gabime ortografike (një fjalë e shkruar gabim nuk do të indeksohet nga Google), thjesht dhe pa stërgjatje të panevojshme. Nqs. informacioni është i gjatë ndajeni me mestituj. - Mundohuni të kurseni ngarkesën e website, jo vetëm që vizitorëve nuk ju pëlqen të vonohen, por Google gjithashtu e vlerëson tepër shpejtësinë e websit-e - Bëjeni sa më interaktiv informacionin tuaj me komente dhe reagime nga vizitorët - Kushtojini rëndësi vizitorëve. Kuptoni për çfarë interesohen më shumë, çfarë ju pëlqen dhe çfarë nuk e durojnë dot. Respektoni çdo përshtypje. Gjëja më e rëndësishme është rikthimi i vizitorëve. - Mos u dekurajoni asnjëherë: punoni çdo ditë nga pak. Ndonjëherë mund të duhen muaj ose vite për të ndërtuar komunitetin e synuar online.
Faqe Facebook- Plotësoni me kujdes të gjitha informacionet e kërkuara: logon, adresën, kategorinë, kontaktet etj - Shfrytëzoni fillimisht të gjitha kontaktet tuaja prej email-it (shih: “invite email contacts” tek “build audience”), apo miqve që keni në profilin personal. - Publikoni informacionin sipas një kalendari periodik, pra çdo ditë, ose dy – tre herë në ditë - Nëse publikoni oferta për produktet tuaja, vendosni cmimet. Asnjë nga fansat nuk do të harxhonte kohë të vinte deri në dyqanin tuaj të pyeste për cmimet. - Përmbajuni qëllimit të faqes suaj. Nqs. keni ndërtuar një faqe për ekskursione, mos futni foto humoristike që mund të fitojnë “Like”, por do të çorodisin fansat - Me pak njohuri rreth aplikacioneve mund të ndërtoni butona, që ju lidhin me faqe të tjera, ose website, duke i bërë më aktivë fansat - Zgjidhni gjithmonë fansat që doni të keni, mos bini pre e mashtrimeve të tipit 30000 fansa për 50 USD. Nuk ju duhet një fans fals nga Bangladeshi. - Komunikoni sa më shumë me fansat, duke ju lënë hapur mundësitë e komenteve dhe mesazheve. Kur dikush komenton një informacion, ky koment shfaqet edhe para miqve të tij në profilin personal. Silluni me kujdes me komentet e padëshiruara. - Mos e tepëroni me foto joreale, sllogane madhështore, apo informacione të kopjuara. Askush nuk kërkon të fyehet, kur ka pranuar të jetë fans i juaji.
Për t’ju ndihmuar në projektet tuaja të marketingut online, mos hezitoni të kontaktoni tek: [email protected]
është lexuar 527 herë (3 herë sot)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn